Πρόσκληση Εθελοντών: Υποστήριξη Φοιτητών με Αναπηρία σε ζητήματα που αφορούν τις σπουδές τους

Εαρινό εξάμηνο 2019-2020

# Γιατί να υποστηρίξω τους συμφοιτητές μου με αναπηρία;

Επειδή πιστεύω πως τα Άτομα με Αναπηρία έχουν το ίδιο δικαίωμα με εμένα στη μόρφωση και επιθυμώ να συμβάλω στη βελτίωση των συνθηκών πρόσβασης στο εκπαιδευτικό ίδρυμα που φοιτώ.

# Γιατί να ενταχθώ στην ομάδα εθελοντών της Μονάδας Προσβασιμότητας για Φοιτητές με Αναπηρία του ΕΚΠΑ;

Η δράση μου στο πλαίσιο αυτό:

* μου επιτρέπει να έρθω σε επαφή με τους φοιτητές που επιθυμούν υποστήριξη,
* μου παρέχει κατάρτιση και κατευθυντήριες οδηγίες,
* μου διασφαλίζει την ύπαρξη ενός ειδικού σε ζητήματα αναπηρίας και πρόσβασης στον οποίο μπορώ να απευθυνθώ όταν προβληματίζομαι σχετικά με την υποστήριξη που παρέχω,
* μου εγγυάται ότι η υποστήριξη που θα προσφέρω θα εντάσσεται σε συγκεκριμένο πλαίσιο και θα έχει ως σκοπό την πραγματική ενσωμάτωση του φοιτητή στη φοιτητική κοινότητα,
* μου δίνει την δυνατότητα να μοιραστώ τις αρμοδιότητες που αφορούν την υποστήριξη των συμφοιτητών μου με άλλους εθελοντές, χωρίς επιβαρυνθεί το πρόγραμμά μου!

**Με ποιον τρόπο μπορώ να υποστηρίξω τους συμφοιτητές μου με αναπηρία;**

Μπορώ να:

* μοιραστώ τις σημειώσεις των μαθημάτων που κρατώ για τον εαυτό μου
* κρατήσω ή να βρω σημειώσεις από άλλα έτη ή από άλλα Τμήματα της Σχολής μου,
* πληκτρολογήσω σημειώσεις για να γίνουν προσβάσιμες σε άτομα με εντυποαναπηρία,
* συνοδέψω φοιτητές που δεν μπορούν να μετακινηθούν αυτόνομα,
* υποστηρίξω στη μελέτη φοιτητές με μαθησιακές δυσκολίες ή που χάνουν μαθήματα για λόγους υγείας,
* συγκεντρώσω συγγράμματα από τα διάφορα σημεία διανομής,
* Κ.λπ.

Εγώ θα διαλέξω τους τρόπους που θα υποστηρίξω τους συμφοιτητές μου, ανάλογα με το πρόγραμμα μου. Μπορώ να διαλέξω αποστολές που παρέχονται ανώνυμα ή αντίθετα να προτιμήσω τη διαπροσωπική επαφή με τους συμφοιτητές μου.

# Υπάρχουν Φοιτητές με Αναπηρία που χρειάζονται υποστήριξη αυτό το εξάμηνο στο Τμήμα που φοιτώ;

Αιτήματα σε εθελοντική υποστήριξη υπάρχουν προς το παρόν στα εξής Τμήματα:

* Στο Πρόγραμμα Ψυχολογίας
* Στο Τμήμα Αγγλικής Φιλολογίας
* Στο Τμήμα Γερμανικής Φιλολογίας
* Στο Παιδαγωγικό Τμήμα Πρωτοβάθμιας Εκπαίδευσης
* Στο Παιδαγωγικό Τμήμα Δευτεροβάθμιας Εκπαίδευσης
* Στο Τμήμα Επιστημών Φυσικής Αγωγής και Αθλητισμού
* Στο Τμήμα Ιστορίας και Φιλοσοφίας της Επιστήμης
* Στο Τμήμα Ιατρικής
* Στο Τμήμα Μαθηματικών
* Στο Τμήμα Πληροφορικής και Τηλεπικοινωνιών
* Στο Τμήμα Ψυχολογίας
* Στο Τμήμα Νομικής

Δεν αποκλείεται όμως στο μέλλον να προστεθούν νέα αιτήματα σε άλλα Τμήματα. Καλό θα ήταν να δηλώσω συμμετοχή σύντομα, ώστε να αντιστοιχηθώ με έναν ή περισσότερους Φοιτητές με Αναπηρία άμεσα μόλις προκύψουν!

Μπορώ να υποστηρίξω και φοιτητές που δεν φοιτούν απαραίτητα στο Τμήμα μου ακλουθώντας ταυτόχρονα το πρόγραμμά μου, εμπλουτίζοντας τη καθημερινότητά μου με χρήσιες δραστηριότητες.

# Πώς να ενημερωθώ για το εγχείρημα;

Θα γίνουν συναντήσεις ενημέρωσης για τους υποψήφιους εθελοντές οι οποίες θα διεξαχθούν στο Τμήμα Πληροφορικής και Τηλεπικοινωνιών στη Πανεπιστημιούπολη:

* Την Τετάρτη, 19/02, 15:30 με 17:30
* Την Παρασκευή, 21/02, 15:30 με 17:30
* Την Τρίτη, 25/02, 15:30 με 17:30
* Την Τετάρτη, 26/02, 15:30 με 17:30
* Την Παρασκευή, 28/02, 13:00 με 15:00
* Την Δευτέρα, 02/03, 14:00 με 16:00
* Την Τετάρτη, 04/03, 13:00 με 15:00
* Την Παρασκευή, 06/03, 15:00 με 17:00

 Για να δηλώσω συμμετοχή, στέλνω στο access@uoa,gr τα στοιχεία μου (όνομα, επώνυμο, στοιχεία επικοινωνίας, τμήμα και έτος φοίτησης) και την ημερομηνία που με ενδιαφέρει. Η Μονάδα Προσβασιμότητας για Φοιτητές με Αναπηρία θα επικοινωνήσει σύντομα μαζί μου για να επιβεβαιώσει ότι έλαβε το μήνυμά μου και για να με ενημερώσει για την αίθουσα διεξαγωγής της συνάντησης.

**Για περισσότερες πληροφορίες:**

Τηλέφωνο: 2107275130

Ιστοσελίδα : <https://access.uoa.gr/services/volunteerism-service/>